| Sungailiškiai |
| --- |
|  |
|  |
| 

SungailiškiaiSungailiškiai

 |
| **Koordinatės** | 55°20′17″š. pl. 22°16′41″r. ilg.﻿ / ﻿55.338°š. pl. 22.278°r. ilg.﻿ / 55.338; 22.278﻿ (Sungailiškiai)Koordinatės: 55°20′17″š. pl. 22°16′41″r. ilg.﻿ / ﻿55.338°š. pl. 22.278°r. ilg.﻿ / 55.338; 22.278﻿ (Sungailiškiai) |
|  |
| **Apskritis** | Tauragės apskrities vėliava Tauragės apskritis |
| **Savivaldybė** | Tauragės rajono savivaldybės vėliava Tauragės rajono savivaldybė |
| **Seniūnija** | Mažonų seniūnija |
|  |
| **Gyventojų** (2021) | 171  |
|  |
| 

| Vietovardžio kirčiavimas  (1 kirčiuotė)  |
| --- |
|
| *Vardininkas:* | Suñgailiškiai |
| *Kilmininkas:* | Suñgailiškių |
| *Naudininkas:* | Suñgailiškiams |
| *Galininkas:* | Suñgailiškius |
| *Įnagininkas:* | Suñgailiškiais |
| *Vietininkas:* | Suñgailiškiuose |

 |

**Sungailiškiai** – kaimas Tauragės rajono savivaldybėje, prie krašto kelio  **164**  Mažeikiai–Plungė–Tauragė . Iki Tauragės yra 10 km, iki Pagramančio – 5 km. Kaime yra parduotuvė, paminklų dirbtuvė, gaisrinė, iki 2011 m. veikė pradinė mokykla (Pagramančio mokyklos skyrius). Kaimo pakraščiu prateka Jūra, netoliese yra Sungailiškių žvyro karjeras (nuo 1975 m.), jame išgaunamas žvyras keliams tvarkyti, čia 1985 m. nutiesta autokroso trasa ir kasmet rengiamos vienas įvairaus lygio autokroso varžybos. Ilgus metus šalia dabartinio žvyro karjero Sungailiškiuose buvo Tauragės rajono atliekų sąvartynas, jis rekultivuotas, apsodintas pušaitėmis, o naujasis sąvartynas buvo įkurtas Ližiuose.

Sungailiškių autokroso trasa žvyro karjero pašonėje

Etimologija
-----------

Kaimo pavadinimas kilęs nuo Sungailos dvaro vardo (dvarininkinis vietovardis), kadangi gyvenvietė išaugo senojo dvaro valdose. Sungailiškiai anksčiau vadinosi ***Pajūriu*** (vandenvardinis vietovardis nuo Jūros upės). Pirmasis žinomas Sungaila (mirė 1433 metais) ėjo Kauno seniūno pareigas, buvo Ldk Vytauto Didžiojo bendražygis.

Istorija
--------

Pradinė Sungailiškių mokykla
Kaimas išaugęs senojo dvaro valdose. Sungailiškiai anksčiau vadinosi ***Pajūriu***. Pirmasis žinomas Sungaila (m. 1433 metais) ėjo Kauno seniūno pareigas, buvo Ldk Vytauto Didžiojo bendražygis.

Pirmą kartą vietovė netiesiogiai aprašyta 1561 m. Jurbarko valsčiaus inventoriuje, jame aprašomos čia plytėjusios Mikalojaus Sungailavičiaus žemės. Dvaras rašytiniuose šaltiniuose minimas XVII a. XVIII a. dvarą valdė jau Gorodeckiai, vėliau Urbanavičiai ir jų palikuonys. Urbanavičių giminės palikuonys užėmė LDK valstybės tarnautojų pareigas (stalininkų, taurininkų ir pan.), buvo aktyvūs reformacijos šalininkai. Jie giminiavosi su tokiomis giminėmis kaip Bilevičiai, Romeriai, Gordon, Mackevičiai. Mecenavo Kelmės reformatų bažnyčios statybą, kurios koplyčioje ir buvo laidojami. Urbanavičių giminė valdė ne tik Sungailiškių bet ir Mažonų, Šakviečio dvarus. Karo gydytojas Feliksas Šaucilovas vedė Jadvygą Urbanavičiūtę ir kartu su ja iki nacionalizavimo valdė Sungailiškių dvarą. Jie abu yra palaidoti Pagramančio miestelio kapinėse. Sungailiškių dvaro apylinkėse yra dvaro kapinaitės, kuriose yra palaidoti Urbanavičių giminės giminaičiai (Gordon ir pan.), dalyvavę 1863 metų sukilime. Dvaro turtą išgrobstė ir dvarą sudegino pokario laiku 1947 m. Paskutinė savininkė J. Urbanavičiūtė-Šaucilovienė paskutines savo gyvenimo dienas praleido Pagramančio apylinkėse, slėpdamasi nuo pokario laikotarpio persekiojimų pas vietinius gyventojus. Dvaro centras buvo ant kairiojo Jūros upės kranto. Jame buvo dviejų aukštų gyvenamasis namas (1947 m. jis sudegė), linų džiovykla, arklidės, kiaulidė, jauja. Dauguma pastatų statyta XIX a. išlikusi mūrinė linų džiovykla, dalis arklidžių, plūkto molio tvartas, remontuotas 1863 m. pokario metais pertvarkytas. 1923 m. dvare gyveno 60 gyventojų.

1913 m. kaime įkurta pradžios mokykla, čia ji veikė iki 2011 m. 1929–1940 m. veikė lentpjūvė ir malūnas. Kaime dar yra betoniniu stiebu koplytstulpis su Pietos skulptūra, statytas 1942 m.

| Administracinis-teritorinis pavaldumas |
| --- |
|
| 1561 m. | Jurbarko valsčius |  ? |
| –1947 m. | Tauragės valsčius | Tauragės apskritis |
| 1947–1950 m. | Pagramančio valsčius |
| 1950–1988 m. | Sungailiškių apylinkė (1950–1968 m. jos centras) | Tauragės rajonas |
| 1988–1995 m. | Mažonų apylinkė |
| 1995– | Mažonų seniūnija | Tauragės rajono savivaldybė |

Gyventojai
----------

|  |
| --- |
|  **Demografinė raida tarp 1902 m. ir 2021 m.** |
| **1902 m.** | **1923 m.sur.** | **1959 m.sur.** | **1970 m.sur.** | **1979 m.sur.** | **1987 m.** |
| 150 | 195 135 (kaime)60 (dvare) | 175 | 215 | 285 | 236 |
| **1989 m.sur.** | **1992 m.** | **2001 m.sur.** | **2011 m.sur.** | **2021 m.sur.** | **-** |
| 252 | 251 | 258 | 219 | 171 | - |
| 

| Demografinės raidos histograma |
| --- |
| 
 |

 |

### Žymūs žmonės

* Sungališkiuose gyveno ir mokėsi Neringa Mikėnaitė-Krapikienė, vėliau dirbusi LR Finansų Ministerijoje.

Šaltiniai
---------

1. ↑  Aldonas Pupkis, Marija Razmukaitė, Rita Miliūnaitė. Vietovardžių žodynas. – Vilnius, Mokslo ir enciklopedijų leidybos institutas, 2002. ISBN 5-420-01497-1. // (internetinis leidimas) [sudarytojai Marija Razmukaitė, Aldonas Pupkis]. ISBN 978-9955-704-23-2.
2. ↑  *Алфавитный списокъ населенныхъ мѣстъ Ковенской губерніи*. – Ковна, Тіпографія Губернскаго Правленія, 1903.
3. ↑  *Lietuvos apgyventos vietos: pirmojo visuotinojo Lietuvos gyventojų 1923 m. surašymo duomenys*. Kaunas: Finansų ministerija. Centralinis statistikos biūras, 1925.
4. ↑  *Lietuvos TSR kaimo gyvenamosios vietovės 1959 ir 1970 metais (Visasąjunginių gyventojų surašymų duomenys)*. Vilnius: Centrinė statistikos valdyba prie Lietuvos TSR Ministrų tarybos, 1974.
5. ↑  *Sungailiškiai*. Mažoji lietuviškoji tarybinė enciklopedija, T. 3 (R–Ž). Vilnius, Vyriausioji enciklopedijų redakcija, 1971, 341 psl.
6. ↑  *Lietuvos TSR kaimo gyvenamosios vietovės (1979 metų Visasąjunginio gyventojų surašymo duomenys)*. Vilnius: Lietuvos TSR Centrinė statistikos valdyba, 1982.
7. ↑  *Sungailiškiai*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 129
8. ↑  *Kaimo gyvenamosios vietovės (1989 metų Visuotinio gyventojų surašymo duomenys)*. Vilnius: Lietuvos Respublikos Statistikos departamentas, 1993.
9. ↑  *Tauragės apskrities gyvenamosios vietovės ir jų gyventojai*. Vilnius: Statistikos departamentas, 2003.
10. ↑  *Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai*. Vilnius: Statistikos departamentas, 2013.
11. ↑  *Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai*. Vilnius: Statistikos departamentas, 2022.